CELEX: 32019D1575
Language: el
Date: 2019-09-16 00:00:00
Title: Απόφαση (ΕΕ) 2019/1575 του Συμβουλίου, της 16ης Σεπτεμβρίου 2019, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Bank Ċentrali ta' Malta/Κεντρικής Τράπεζας της Μάλτας

23.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 243/4
               
            
         ΑΠΟΦΑΣΗ (ΕΕ) 2019/1575 ΤΟΥ ΣΥΜΒΟΥΛΙΟΥ
         της 16ης Σεπτεμβρίου 2019
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Bank Ċentrali ta' Malta/Κεντρικής Τράπεζας της Μάλτας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας της 25ης Ιουλίου 2019 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Κεντρικής Τράπεζας της Μάλτας (ΕΚΤ/2019/24) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     H εντολή των εξωτερικών ελεγκτών της Bank Ċentrali ta' Malta/Κεντρικής Τράπεζας της Μάλτας, PricewaterhouseCoopers, έχει λήξει μετά το λογιστικό έλεγχο του οικονομικού έτους 2018. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2019.
                  
               
                     (3)
                  
                  
                     Η Bank Ċentrali ta' Malta/Κεντρική Τράπεζα της Μάλτας επέλεξε ως εξωτερικό της ελεγκτή την εταιρεία KPMG για τα οικονομικά έτη 2019 έως 2025.
                  
               
                     (4)
                  
                  
                     Το διοικητικό συμβούλιο της ΕΚΤ συνέστησε το διορισμό της εταιρείας KPMG ως εξωτερικού ελεγκτή της Bank Ċentrali ta' Malta/Κεντρικής Τράπεζας της Μάλτας για τα οικονομικά έτη 2019 έως 2025.
                  
               
                     (5)
                  
                  
                     Κατόπιν της σύστασης του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 15 αντικαθίσταται από το ακόλουθο κείμενο:
            
               
                  «15.   Συνιστάται ο διορισμός της εταιρείας KPMG ως εξωτερικού ελεγκτή της Bank Ċentrali ta' Malta/Κεντρικής Τράπεζας της Μάλτας για τα οικονομικά έτη 2019 έως 2025.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημέρα της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 16 Σεπτεμβρίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  ΕΕ C 283 της 21.8.2019, σ. 1.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).